section_heading: Životopis
paragraph_text: Od 1968. postavljen je za profesora filozofije na Karlovom sveučilištu u Pragu, tad je postao i član Centralnog komiteta Češke komunističke partije. Karel Kosik imao je čvrste veze s krugom zagrebačkih filozofa praxisovaca, on je također bio član Uredničkog savjeta časopisa Praxis.,<ref>Redakcija filozofskog časopisa "Praxis" također je posjećivao je Korčulansku ljetnu školu. Tijekom Praškog proljeća od 1968., Kosik je postao vodeći glas demokratskog socijalizma (uz Ivana Svitka, i druge istaknute češke marksističke humaniste). Njegov politički angažman doveo je do Kosika do gubitka posla na sveučilištu 1970., i izbacivanja iz partije, nakon što je kratko razdoblje češke demokratizacije završilo. Kosik je 1972. i uhićen, te ponovno dugo odsjedio u istražnom zatvoru u Pragu, s druge strane stan mu je temeljito pretresen uz oduzimanje knjiga i bilježaka. Tako je Kosik ostao nezaposlen sve do 1990., tad se vratio na velika vrata u javni intelektualni život, kao jedan od rijetkih intelektualaca iz srednje Europe, koji je tada nastupao s pozicija ljevičarske socijalne provenijencije (što tada uopće nije bilo moderno u novorođenim mladim demokracijama bivšeg ortodoksno ljevičarskog istoka).